S novým albumom Substract rieši témy ako smrť, choroba, depresia a závislosť. Sú to oblasti, s ktorými má spevák Ed Sheeran (32) bohaté skúsenosti, bližšie o tom rozpráva pre Rolling Stone.
V minulosti bojoval s depresiami aj so závislosťou. Krátko pred narodením dcéry Lyry sa vzdal tvrdého alkoholu, pretože pitie by ovplyvnilo jeho rolu otca. Tvrdých drog sa vzdal po smrti dobrého priateľa Jamala Edwardsa. "Nikdy by som sa už ničoho nedotkol, pretože tak zomrel Jamal. A to by bola neúcta k jeho pamiatke." Pod kontrolu dostal aj ďalší problém – prejedanie.
"Bol som sebavedomý, ale vstúpil som do odvetvia, v ktorom ma vždy porovnávajú s inými popovými hviezdami. Moji kolegovia ako Justin Bieber a Shawn Mendes sú známi vyrysovanou postavou, a tak som sa sám seba pýtal, prečo som taký tučný." Poriadne sa najedol až prejedol a potom všetko vyvrátil. Dnes síce stále trpí nutkaním prejedať sa, ale energiu vkladá do športu. Je z neho futbalový nadšenec, nie prejedač.VIAC FOTO NÁJDETE V GALÉRII